钦定古今图书集成/明伦汇编/氏族典/第145卷 > 《廖用贤尚友录》 > 吴
## 钦定古今图书集成/明伦汇编/氏族典/第145卷 > 《廖用贤尚友录》 > 吴

===孙坚〈{{{1}}}〉
按《吴志孙坚传》：“坚字文台，吴郡富春人，盖孙武之后
也。少为县吏，年十七，与父共载船至钱唐，会海贼胡
玉等从匏里上掠取贾人财物，方于岸上分之。坚行，
操刀上岸，以手东西指麾，若分部人兵，以罗遮贼状。
贼望见，以为官兵捕之，即委财物散走，坚追斩得一
级以还，由是显闻，府召署假尉。会稽妖贼许昌起，坚”
以郡司马募召精勇讨破之。是岁，熹平元年也。刺史
臧旻列上功状，诏书除坚盐渎丞。数岁，徙盱眙丞，又
徙下邳丞。中平元年，黄巾贼帅张角起于魏郡，托有
神灵，天下响应。汉遣车骑将军皇甫嵩、中郎将朱儁
将兵讨击之。儁表请坚为佐军司马。坚与儁并力奋
击，所向无前，遂大破之。儁具以状闻，上拜坚别部司
马。边章、韩遂作乱，凉州中郎将董卓拒讨无功，中平
三年，遣司空张温西讨章等，温表请坚与参军事。章、
遂闻大兵向至，党众离散，皆乞降。军还，拜坚议郎。时
长沙贼区星自称“将军”，众万馀人，攻围城邑，乃以坚
为长沙太守。到郡，亲率将士，克破星等。周朝、郭石亦
帅徒众起于零、桂，与星相应，遂越境寻讨，三郡肃然。
汉朝录前后功，封坚乌程侯。灵帝崩，卓擅朝政，横恣
京城诸州郡并兴义兵，欲以讨卓。坚亦举兵到鲁阳，
与袁术相见。术表坚行破卤将军，领豫州刺史。遂治
兵于鲁阳城，进军讨卓。卓遣步骑数万人逆坚，见坚
士众甚整，不敢攻城，乃引还。初平三年，术使坚征荆
州，击刘表，表遣黄祖逆于樊、邓之间，坚击破之，追渡
汉水，遂围襄阳。单马行岘山，为祖军士所射，杀坚四
子：策、权、翊、匡。权既称尊号，谥坚曰《武烈皇帝》。